**PROVEDBENI PLAN ORGANIZACIJE NASTAVE ZA UČENIKE OD 1. DO 4. RAZREDA na početku školske godine 2020./2021.**

1. **HODOGRAM AKTIVNOSTI PRIPREME NASTAVE U ŠKOLI**
	1. Upoznati roditelje s Uputama HZJZ-a, Preporukama Ministarstva znanosti i obrazovanja te Okvirnim planom provođenja nastave OŠ Starigrad na početku školske godine 2020./2021.
	2. Provođenje ankete među roditeljima za organizaciju marende
	3. Analiza ankete
	4. Organizacija i priprema prostora
* četvrtak, 3. 9. sastanak s tehničkim osobljem i davanje zaduženja za pripremu prostora
	1. Naputci učiteljima za organizaciju nastave u okolnostima epidemije
	2. Organizacija školske marende
1. **NASTAVA U ŠKOLI**

Rad u školama u sadašnjim epidemiološkim uvjetima smatra se jednako sigurnim kao i boravak kod kuće, uz neophodno osiguravanje fizičkog razmaka (koliko je to moguće s obzirom na razvojnu dob učenika)

* 1. **Tko ne smije dolaziti u školu**

Učenici i djelatnici koji imaju simptome zarazne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje), kojima je izrečena mjera samoizolacije ili imaju saznanja da su zaraženi s COVID-19.

* 1. **Organizacija rada**

Za učenike područne škole, nastava će se organizirati u jutarnjoj smjeni.

Za učenike matične škole nastava će se organizirati u popodnevnoj smjeni. Nastava učenicima počinje prema rasporedu sati (u 13.30 sati)

Izvannastavne aktivnosti se mogu održavati samo na način da se ne miješaju učenici različitih razrednih odjela (svaki tjedan s učenicima jednog razrednog odjela).

Nastava tjelesne i zdravstvene kulture održavat će se na otvorenom prostoru izbjegavajući vježbe i igre koje uključuju direktan kontakt učenika.

Kod organizacije nastave Glazbene kulture treba paziti da učenici prilikom izvođenja aktivnosti pjevanja ne budu okrenuti licem u lice.

Raspored sati određuju razredne učiteljice u suradnji s predmetnim učiteljima.

Fizički kontakt djece iz različitih razrednih odjela treba smanjiti koliko je moguće. Svaki razredni odjel boravi u svojoj učionici u kojoj će se klupe razmjestiti na udaljenost od 1.5 metra. Učenik sjedi uvijek na istom mjestu u učionici**.**

Prolaz i boravak učenika u zajedničkim prostorijama (hodniku, toaletu) treba, koliko je to moguće, smanjiti.

Za korištenje školske knjižnice, učenici će dobiti raspored.

 ***Učenik smije koristiti samo svoj pribor za rad.***

 Kod pregledavanja učeničkih radova treba izbjegavati bliski kontakt i pregledavanje radova na učeničkoj klupi dok je učenik nazočan. Preporuča se pregledavanje radova na način da se oni pokupe i pregledavaju na radnom stolu učitelja.

1. **ORGANIZACIJA PROSTORA – UČENICI I DJELATNICI**

Svaki razredni odjel, u matičnoj i područnoj školi, će imati nastavu u svojoj učionici. RASPORED UČIONICA

1. RAZRED – VELIKA UČIONICA NA KATU (DVORANA)

2. RAZRED – UČIONICA PRIZEMLJE (PREKO PUTA KUHINJE)

3. RAZRED – UČIONICA PRIZEMLJE (GLAVNI ULAZ- 1. UČIONICA DESNO)

4. RAZRED – UČIONICA PRIZEMLJE (KUHINJA)

 Školske klupe razmiču se tako da djeca sjede na što većoj udaljenosti (po mogućnosti 1.5 m).

Nastava informatike će se održavati u učionici informatike. Učionica će se nakon svake grupe učenika, a prije ulaska druge grupe, dezinficirati.

Nastava tjelesne i zdravstvene kulture će se, po mogućnosti, održavati na otvorenom. Učenici će onoga dana kada i maju tjelesnu i zdravstvenu kulturu doći u školu u sportskoj odjeći i obući, kako bi se izbjeglo presvlačenje.

U toaletu istovremeno može biti tri učenika. Kako bi se izbjegle gužve kod korištenja toaleta na malom odmoru, učenike je moguće pustiti na obavljanje nužde i tijekom sata.

***Na donjem*** *katu učenici 1. razreda neka koriste toalet na kraju nastavnog sata, učenici 2. razreda na malom odmoru, učenici 3. razreda na početku sata, a učenici 4. razreda tijekom sata po potrebi.*

Raspored korištenja toaleta nalazit će se na vratima učionice svakog razrednog odjela.

* 1. **ODRŽAVANJE PROSTORA**

Prostor će se svakodnevno **dezinficirati** dva puta i to prije početka nastave i nakon završetka nastave. Dezinficirati se moraju sve korištene površine: pod, klupe, kvake, tipkovnice, konzole, slavine u kuhinji i sanitarnim čvorovima, tipke vodokotlića, daljinski upravljači, prekidači za struju… Svi koji u školu unose mobitel, moraju ga dezinficirati nakon ulaska u zgradu.

Nakon održavanja nastave prostor se prije dezinfekcije mora **očistiti**.

Prije i nakon održavanja nastave prostor će **prozračivati** spremačica, a tijekom nastave učiteljica. Zajedničke prostorije kao što su hodnici i sanitarni čvorovi, spremačice će provjetravati dok su učenici na nastavi.

1. **PRATNJA I PRIMOPREDAJA DJECE**

U školu učenici dolaze i odlaze *sami, organiziranim prijevozom ili u pratnji roditelja*, *ovisno o odluci roditelja*, kao što bi dolazili da nema epidemije. Roditeljima ili drugim osobama koje su odlučile dovoditi i odvoditi dijete u školu, nije moguć ulaz u školu te im se savjetuje da ispred škole drže razmak od 1.5 metra. U pratnji učenika može biti samo jedna odrasla osoba.

Roditelji/ skrbnici koji imaju povišenu tjelesnu temperaturu, respiratorne simptome poput kašlja i kratkog daha, ili koji su pod rizikom da su mogli biti u kontaktu s osobama pozitivnim na COVID-19 ili su pod sumnjom da bi mogli biti zaraženi s COVID-19 ne smiju dovoditi dijete u školu.

* 1. **POSTUPANJE DJECE I UČITELJA PO ULASKU U ŠKOLU**

**Učiteljica** je dužna doći **20 minuta prije početka nastave njenog razrednog odjela**, ući na ulaz koji je predviđen za njen razredni odjel, dezinficirati ruke i potplate na ulazu u školu, izmjeriti tjelesnu temperaturu i upisati u tablicu evidenciju vrijednosti izmjerene tjelesne temperature te koordinirati dolazak djece i radnje koje moraju učiniti prije ulaska u učionicu pazeći pri tom da se učenici ne zadržavaju u hodniku i ne ostvaruju dulji kontakt s učenicima drugih razrednih odjeljenja.

1. **RAZRED**

Učenici ulaze na **glavni ulaz**.

Na ulazu dezinficiraju potplate.

Peru ruke sapunom

Ulaze u učionicu.

1. **RAZRED**

Učenici ulaze na **sporedni ulaz**.

Na ulazu dezinficiraju potplate.

Peru ruke sapunom

Ulaze u učionicu.

1. **RAZRED**

Učenici ulaze na glavni ulaz**.**

Na ulazu dezinficiraju potplate.

Peru ruke sapunom

Ulaze u učionicu.

1. **RAZRED**

Učenici ulaze **na sporedni ulaz**.

Na ulazu dezinficiraju potplate.

Peru ruke sapunom

Ulaze u učionicu.

**PŠ TRIBANJ KRUŠČICA**

**1./3. RAZRED** – NASTAVA POČINJE U **7.30 h**

Učenici ulaze na **glavni ulaz**.

Na ulazu dezinficiraju potplate.

Peru ruke sapunom

Ulaze u učionicu.

 **2./4. RAZRED** – NASTAVA POČINJE U **7.30 h**

Učenici ulaze na **glavni ulaz**.

Na ulazu dezinficiraju potplate.

Peru ruke sapunom

Ulaze u učionicu.

*Učenike putnike, koji će doći ranije, učiteljica/učitelj će dočekati u učionici i na taj način će biti zbrinuti do početka nastave.*

U svakoj učionici će biti pripremljeno sredstvo za dezinfekciju ruku i upute za korištenje toga sredstva.

Prostor učionice će se redovito prozračivati i to spremačica prije i nakon nastave i učiteljica tijekom nastave.

1. **PRIJEVOZ UČENIKA**

Prijevoz učenika će biti organiziran poštujući epidemiološke mjere propisane za javni prijevoz (nošenje maske i održavanje fizičke distance) a prema redovnom redu vožnje.

* 1. **RED VOŽNJE ZA UČENIKE PŠ TRIBANJ KRUŠČICA**
	2. **RED VOŽNJE ZA UČENIKE MATIČNE ŠKOLE**
1. **MLIJEČNI OBROK (MARENDA)**

Učenicima koji će primati marendu u školi, ona će biti ostavljena na stolu ispred učionice koji će prethodno biti dezinficiran. Priprema marende vršit će se uz strogo pridržavanje epidemioloških mjera, a prema protokolu koji je donijela Škola.

1. **ZAŠTITA DJECE**

Djeca u školi ne nose zaštitnu masku ni rukavice.

Učenici uz pomoć učitelja moraju razviti rutinu dezinfekcije ruku. Ruke je obavezno prati i/ili dezinficirati prije ulaska u učionicu, prije jela, nakon korištenja toaleta, nakon dolaska izvana, i uvijek kada ruke izgledaju prljavo. Kod učenika razredne nastave, prednost se daje pranju ruku tekućom vodom i sapunom.

Učenicima se preporučuje da nepotrebno ne dodiruju površine i predmete.

**Roditelj**/**skrbnik ima obvezu ujutro, prije polaska djeteta, u školu izmjeriti tjelesnu temperaturu te u slučaju povišene tjelesne temperature ne dovodi dijete u školu, već se javlja ravnateljici (369 153), izabranom pedijatru ili obiteljskom liječniku radi odluke o testiranju na COVID-19.**

Ako dijete razvije simptome COVID infekcije tijekom boravka u školi učitelj će odmah obavijestiti roditelje, koji moraju u najkraćem roku doći po dijete. Dijete će do dolaska roditelja biti zbrinuto u posebnoj prostoriji.

Djeca sa znakovima drugih bolesti, ne dolaze u školu.

Djecu treba poticati na fizičku distancu, higijenu ruku, ne dodirivanje usta, nosa, očiju i lica te da pri kihanju i kašljanju treba okrenuti lice od drugih osoba.

Djeca ne smiju međusobno dijeliti pribor za jelo niti školski pribor.

Učenici se i prije i nakon nastave moraju pridržavati općih epidemioloških uputa.

*Učenike, u školi i kod kuće, treba upozoravati da je svaki oblik ruganja ili negativnog obilježavanja učenika koji je moguće zaražen korona virusom ili zbog neke druge bolesti mora nositi masku u učionici, neprihvatljivo ponašanje i može rezultirati izricanjem pedagoške mjere.*

1. **ZAŠTITA DJELATNIKA**

Svim djelatnicima će se svakodnevno mjeriti temperatura, o čemu će se voditi evidencija.

Na ulazu u zgradu nalazit će se beskontaktni toplomjer. Svaki djelatnik će izmjeriti sebi temperaturu i upisati u evidencijsku tablicu.

U slučaju povišene tjelesne temperature kod zaposlenika, ravnateljica škole će obavijestiti liječnika i postupiti prema uputama HZJZ-a.

Djelatnici se izvan ustanove i nakon radnog vremena moraju pridržavati općih uputa socijalnog distanciranja i održavanja higijene.

1. **POMOĆNICI U NASTAVI**

Pomoćnik u nastavi ubraja se u ukupan broj osoba u razrednom odjelu.

U odnosu na druge učenike u razrednom odjelu i školi pomoćnik je dužan:

* Pridržavati se svih pravila fizičke udaljenosti,
* Dosljedno provoditi pojačanu osobnu higijenu,
* Poticati na pojačanu higijenu i fizički razmak svih učenika.

Pomoćnik je dužan nositi masku.

Kod pomaganja djetetu pri održavanju osobne higijene koristi jednokratne rukavice.

1. **SURADNJA S RODITELJIMA**

Roditeljima nije dozvoljen ulazak u školu, osim u iznimnim situacijama

Roditeljski sastanci će se održavati na daljinu, na način na koji to odredi razrednik.

Iznimno od ovog pravila, u školi se može organizirati roditeljski sastanak za roditelje 1. razreda, uz strogo poštivanje epidemioloških mjera.

Individualni razgovori s predmetnim učiteljima i razrednicima će se održavati na daljinu. Predmetni učitelji i razrednici će imati termin za „razgovor“ s roditeljima koji će biti objavljen na web stranici škole. Roditelji će učiteljima svoja pitanja i probleme iznositi putem elektroničke pošte, a učitelji će u terminu individualnih razgovora odgovarati roditeljima.

Prema potrebi moguća je komunikacija telefonom.

U Starigradu, 1. rujna 2020. godine

Ravnateljica:

Jadranka Marasović, dipl. pedagog